Ciri-ciri seorang pelajar yang cemerlang

Seorang pelajar yang cemerlang bukan sahaja bagus dalam pelajarannya, tetapi juga dalam dunia sosialnya. Apa gunanya kalau pelajar itu pandai tetapi sombong. Seorang pelajar yang cemerlang seharusnya suka tolong-menolong, tidak sombong dan sebagainya.

Pertama sekali, pelajar yang cemerlang harus ada sifat rajin. Pelajar itu akan pulang ke rumah secepat mungkin dan akan membuat kerja sekolahnya dengan tekun setelah membuat kerja rumahnya. Pelajar itu akan sering belajar dan mengulang kaji di rumahnya walaupun dia baru selesai peperiksaannya atau dia akan membuat peperiksaannya lama lagi. Pelajar itu akan menolong rakannya yang dalam kesusahan walaupun bukan tentang akademik. Selain itu, pelajar itu bukan sahaja rajin membuat kerja sekolahnya dan sebagainya tetapi juga rajin menolong orang yang dalam kesusahan.

Seterusnya, pelajar yang cemerlang itu seharusnya seseorang yang tidak sombong. Dia tidak bersifat menunjuk-nunjuk, malah, amat rendah diri apabila meraih kemenangan seperti keputusan peperiksaan yang cemerlang ataupun menjuarai sebuah pertandingan. Contohnya, apabila guru mengumumkan seseorang itu telah mendapat markah yang tertinggi di kelas untuk ujian Matematik, pelajar itu akan menggunakan kemahiran Matematiknya untuk mengajar rakan-rakannya yang lemah. Dia tidak bersifat angkuh dengan keputusannya itu.

Ketiga, pelajar itu tidak mudah putus asa. Walaupun pelajar itu gagal dalam peperiksaannya, dia tidak akan memutus asa dan mengulangkaji dengan tekun dan mendalam. Walaupun rakan-rakannya atau ahli keluarganya kata dia tidak boleh melakukan sesuatu yang bagus, contohnya, dia mahu menjadi juruterbang tetapi rakan-rakannya atau ahli keluarganya kata dia tidak boleh mencapai impiannya, dia tidak putus asa dan akan bekerja keras untuk mencapai impiannya. Dia akan menunjukkan kepada mereka yang dia boleh melakukannya. Dengan itu, orang yang tidak mudah putus asa dan bekerja keras mudah mencapai impiannya.

Keempat, pelajar itu akan selalu berfikiran positif. Contohnya, apabila dia gagal dalam peperiksaanya, dia akan bersifat optimistik. Dia akan bekerja keras dan akan membuat peperiksaan itu dengan tekun dan yakin dengan pegangan yang dia akan lulus dalam peperiksaan seterusnya. Dia juga akan memikir perkara yang positif dan bukan yang negatif apabila dia dalam kesusahan. Contohnya, apabila dia jatuh dari tangga dan tidak boleh berjalan, dia tidak akan memikir yang dia tidak guna dan mahu bunuh diri tetapi dia akan berusaha untuk berjalan seperti biasa. Orang yang selalu memikir perkara yang positif akan mudah mencapai kejayaannya.

Terakhir sekali, pelajar itu seharusnya orang yang penyayang. Apa gunanya jika akal bijak bestari tetapi hati buta? Keprihatinan dan kasih sayang sering dicurahkan kepada insan-insan yang memerlukan. Contohnya, dia akan melawati rakannya yang sakit dan memberinya kerja sekolahnya, dia juga akan mengajar apa yang rakannya ketinggalan di sekolah.

Natijahnya, seorang pelajar yang cemerlang akan selalu dihormati oleh rakannya dan gurunya. Pelajar yang cemerlang bukan sahaja bagus dalam bidang akademik tetapi dalam urusun sosial dan sebagainya. Jika seorang pelajar itu berjaya memupuk ciri-ciri ini ke dalam diri mereka, tidak mustahil untuk mereka membesar menjadi dewasa yang berguna pada masa hadapan.

Salyza Sawal 1N2